CELEX: 32019R0247
Language: sl
Date: 2018-10-16 00:00:00
Title: Delegirana uredba Komisije (EU) 2019/247 z dne 16. oktobra 2018 o določitvi seznama kazalnikov za poročilo o uporabi Uredbe (ES) št. 1082/2006 Evropskega parlamenta in Sveta o ustanovitvi evropskega združenja za teritorialno sodelovanje (EZTS)

13.2.2019   
               
               
                  SL
               
               
                  Uradni list Evropske unije
               
               
                  L 42/1
               
            
         DELEGIRANA UREDBA KOMISIJE (EU) 2019/247
         z dne 16. oktobra 2018
         o določitvi seznama kazalnikov za poročilo o uporabi Uredbe (ES) št. 1082/2006 Evropskega parlamenta in Sveta o ustanovitvi evropskega združenja za teritorialno sodelovanje (EZTS)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (EZTS) (1) in zlasti drugega odstavka člena 17 Uredbe,
         ob upoštevanju naslednjega:
         
                     (1)
                  
                  
                     Komisija je v svojem prvem poročilu o uporabi Uredbe (ES) št. 1082/2006 predlagala številne spremembe (2). Z Uredbo (EU) št. 1302/2013 Evropskega parlamenta in Sveta (3) je izboljšalo, razjasnilo in poenostavilo ustanavljanje in delovanje evropskih združenj za teritorialno sodelovanje (EZTS).
                  
               
                     (2)
                  
                  
                     Komisija v skladu s prvim odstavkom člena 17 Uredbe (ES) št. 1082/2006 Evropskemu parlamentu, Svetu in Odboru regij predloži poročilo o uporabi navedene uredbe, ki vsebuje oceno uspešnosti, učinkovitosti, relevantnosti, evropske dodane vrednosti in možnosti za poenostavitev navedene uredbe na podlagi nekaterih kazalnikov.
                  
               
                     (3)
                  
                  
                     Ti kazalniki naj bi Komisiji pomagali oblikovati mnenje o dosedanjem napredku. Določiti bi bilo treba presečni datum za zbiranje informacij za poročilo, napredek pa bi bilo treba oceniti s primerjavo stanja na določen izhodiščni datum in stanja na navedeni presečni datum. Pri pripravi poročila bi bilo treba uporabiti kvantitativne in kvalitativne kazalnike.
                  
               
                     (4)
                  
                  
                     V skladu z drugim pododstavkom člena 3 Uredbe (EU) št. 1302/2013 se navedena uredba uporablja od 22. junija 2014. V skladu s prehodnimi določbami iz člena 2 navedene uredbe se pri postopku odobritve EZTS, ki se ustanavljajo, upošteva datum 22. junij 2014. Izhodišče za kazalnike, ki merijo napredek, bi zato moralo biti stanje na dan 21. junija 2014. Presečni datum za prejem podatkov ali informacij za uporabo kazalnika se lahko določi šele med pripravljalnim delom za poročilo o uporabi Uredbe in bi ga bilo treba navesti v poročilu.
                  
               
                     (5)
                  
                  
                     Kazalnik uspešnosti bi moral pokazati, kako uspešna je bila Uredba (ES) št. 1082/2006 pri doseganju svojih ciljev ali kakšen je bil napredek pri doseganju teh ciljev.
                  
               
                     (6)
                  
                  
                     Kazalnik učinkovitosti upošteva razmerje med uporabljenimi viri ali vložki in ustvarjenimi spremembami ali rezultati. V zvezi s postopkom odobritve za ustanovitev EZTS lahko informacije o različnih stroških za ustanovitev različnih pravnih teles za sodelovanje pripravijo le nacionalni organi, ki so pred tem že odobrili primerljiva telesa. Pri ocenjevanju napredka EZTS in posredno dosedanje učinkovitosti Uredbe (ES) št. 1082/2006 bi bilo treba stroške za delovanje teh EZTS primerjati s stroški, povezanimi z ustanovitvijo drugega pravnega telesa za sodelovanje. Taka primerjava pa se lahko izvede samo z EZTS, ki so predhodno ustanovili drugo pravno telo za sodelovanje.
                  
               
                     (7)
                  
                  
                     Kazalnik relevantnosti obravnava to, v kakšnem obsegu cilji in določbe Uredbe (ES) št. 1082/2006 ustrezajo potrebam bodočih članov EZTS.
                  
               
                     (8)
                  
                  
                     Kazalnik vzdržnosti, ki je povezan z relevantnostjo, obravnava število registriranih EZTS, ki dejansko ne opravljajo nobene dejavnosti.
                  
               
                     (9)
                  
                  
                     Kazalnik evropske dodane vrednosti ocenjuje, ali so bili EZTS ustanovljeni zaradi sprejetja Uredbe (ES) št. 1082/2006, medtem ko člani EZTS niso mogli ustanoviti pravnih teles za teritorialno sodelovanje v skladu z veljavno mednarodno ali nacionalno zakonodajo.
                  
               
                     (10)
                  
                  
                     Kar zadeva možnosti nadaljnje poenostavitve Uredbe (ES) št. 1082/2006, bi bilo treba oceniti elemente poenostavitve, kot je postopek za ustanavljanje novih EZTS, vključno s tiho odobritvijo nacionalnih organov za odobritev, kakor so bili uvedeni z Uredbo (EU) št. 1302/2013 –
                  
               SPREJELA NASLEDNJO UREDBO:
         
            Člen 1
            Kazalniki, ki se uporabijo za poročilo o uporabi Uredbe (ES) št. 1082/2006, so določeni v Prilogi k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 16. oktobra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 210, 31.7.2006, str. 19.
         
            (2)  Poročilo Komisije Evropskemu parlamentu in Svetu: „Uporaba Uredbe (ES) št. 1082/2006 o ustanovitvi evropskega združenja za teritorialno sodelovanje (EZTS)“ (COM(2011) 462 final z dne 29. julija 2011).
         
            (3)  Uredba (EU) št. 1302/2013 Evropskega parlamenta in Sveta z dne 17. decembra 2013 o spremembi Uredbe (ES) št. 1082/2006 o ustanovitvi evropskega združenja za teritorialno sodelovanje (EZTS), kar zadeva razjasnitev, poenostavitev in izboljšanje ustanavljanja in delovanja takih združenj (UL L 347, 20.12.2013, str. 303).
      
      
         
            PRILOGA
            
               Seznam kazalnikov za poročilo o uporabi Uredbe (ES) št. 1082/2006 o ustanovitvi evropskega združenja za teritorialno sodelovanje (EZTS)
            
            
                        Ocenjevalno merilo
                     
                     
                        Kazalnik
                     
                     
                        Enota
                     
                  
                        Uspešnost
                     
                     
                        Skladnost nacionalnih pravil držav članic s to uredbo
                     
                     
                        Število držav članic, ki so do presečnega datuma za poročilo sprejele revidirana izvedbena pravila
                     
                  
                        Povečanje števila ustanovljenih EZTS (izhodišče: število EZTS na dan 21. junija 2014: X)
                     
                     
                        Število EZTS na presečni datum za poročilo
                     
                  
                        Povečanje števila članov EZTS v obstoječih EZTS (izhodišče: število članov EZTS ob prvi ustanovitvi)
                     
                     
                        Število članov EZTS na presečni datum za poročilo
                     
                  
                        Povečanje števila članov EZTS po kategorijah (izhodišče: število članov na dan 21. junija 2014: X)
                        Podkazalniki po kategorijah:
                        
                                    —
                                 
                                 
                                    države članice
                                 
                              
                                    —
                                 
                                 
                                    organi na nacionalni ravni
                                 
                              
                                    —
                                 
                                 
                                    regionalni organi
                                 
                              
                                    —
                                 
                                 
                                    lokalni organi
                                 
                              
                                    —
                                 
                                 
                                    javna podjetja
                                 
                              
                                    —
                                 
                                 
                                    podjetja, pooblaščena za opravljanje storitev splošnega gospodarskega pomena
                                 
                              
                                    —
                                 
                                 
                                    zveze, v katere so vključena telesa, ki pripadajo eni ali več teh kategorij
                                 
                              
                                    —
                                 
                                 
                                    nacionalni, regionalni ali lokalni organi ali osebe ali podjetja, enakovredni zgoraj navedenim, iz tretjih držav ali čezmorskih držav ali ozemelj
                                 
                              
                     
                        Število na presečni datum za poročilo
                     
                  
                        Povečanje števila storitev, ki se zagotavljajo kot rezultat EZTS (izhodišče: število zagotovljenih storitev na dan 21. junija 2014: X)
                        Podkazalniki po kategorijah:
                        
                                    —
                                 
                                 
                                    zdravstvo
                                 
                              
                                    —
                                 
                                 
                                    izobraževanje in usposabljanje
                                 
                              
                                    —
                                 
                                 
                                    okolje, energija, varstvo narave
                                 
                              
                                    —
                                 
                                 
                                    promet
                                 
                              
                                    —
                                 
                                 
                                    raziskave
                                 
                              
                                    —
                                 
                                 
                                    drugo
                                 
                              
                     
                        Število na presečni datum za poročilo
                     
                  
                        Učinkovitost
                     
                     
                        Stroški ustanovitve EZTS v primerjavi s stroški ustanovitve primerljivih struktur v skladu z mednarodnim ali nacionalnim pravom (1)
                        
                     
                     
                        EUR
                     
                  
                        Stroški delovanja EZTS v primerjavi s stroški delovanja primerljivih struktur v skladu z mednarodnim ali nacionalnim pravom
                     
                     
                        EUR
                     
                  
                        Postopek odobritve za ustanovitev EZTS v primerjavi s postopkom odobritve za primerljiva telesa v skladu z mednarodnim ali nacionalnim pravom
                     
                     
                        Število mesecev
                     
                  
                        Relevantnost
                     
                     
                        Uporaba EZTS za izvajanje programa sodelovanja (v vlogi organa upravljanja) (izhodišče: število EZTS, ki na dan 21. junija 2014 delujejo kot organ upravljanja: X)
                     
                     
                        Število EZTS, imenovanih za organ upravljanja programa sodelovanja na presečni datum za poročilo
                     
                  
                        Uporaba EZTS za izvajanje dela programa sodelovanja (npr. podprogrami, skladi za manjše projekte, projekti za stike med ljudmi, integrirane teritorialne naložbe, skupni akcijski načrti) (izhodišče: število EZTS, ki na dan 21. junija 2014 delujejo kot organ upravljanja: X)
                     
                     
                        Število EZTS, imenovanih za izvajanje dela programa sodelovanja na presečni datum za poročilo
                     
                  
                        Uporaba EZTS za izvajanje operacije (izhodišče: število EZTS, ki na dan 21. junija 2014 delujejo kot organ upravljanja: X)
                        Podkazalniki po kategorijah:
                        
                                    —
                                 
                                 
                                    operacija v okviru programa sodelovanja (čezmejno, transnacionalno ali medregionalno)
                                 
                              
                                    —
                                 
                                 
                                    operacija, ki jo podpira Unija prek Evropskega sklada za regionalni razvoj v okviru programa, povezanega s ciljem „naložbe za rast in delovna mesta“
                                 
                              
                                    —
                                 
                                 
                                    operacija, ki jo podpira Unija prek Evropskega socialnega sklada
                                 
                              
                                    —
                                 
                                 
                                    operacija, ki jo podpira Unija prek Kohezijskega sklada
                                 
                              
                                    —
                                 
                                 
                                    operacija/projekt, ki jo/ga podpira Unija zunaj programov kohezijske politike
                                 
                              
                     
                        Število na presečni datum za poročilo
                     
                  
                        Uporaba različnih možnosti za izbiro veljavnega prava:
                        
                                    —
                                 
                                 
                                    veljavno pravo v zvezi z razlago in izvrševanjem konvencije (člen 8(2)(g));
                                 
                              
                                    —
                                 
                                 
                                    veljavno pravo v zvezi z delovanjem organov (člen 8(2)(h)) ter
                                 
                              
                                    —
                                 
                                 
                                    pravo, ki se neposredno nanaša na dejavnosti EZTS (člen 8(2)(j))
                                 
                              
                     
                        Opisno
                     
                  
                        Uporaba lastnega osebja kot delež vsega osebja (2)
                        
                     
                     
                        Odstotek (3)
                        
                     
                  
                        Motivacijski dejavniki za ustanovitev EZTS pri telesih, ki so uradno sklenila dogovor o EZTS
                     
                     
                        Opisno
                     
                  
                        Vzdržnost
                     
                     
                        EZTS, ki so registrirani brez opravljanja dejavnosti
                     
                     
                        Število
                     
                  
                        Dodana vrednost EU
                     
                     
                        Število struktur in omrežij teritorialnega sodelovanja, ki so bili ustanovljeni, ker je bila na podlagi Uredbe (ES) št. 1082/2006 ponujena možnost ustanovitve EZTS
                     
                     
                        Število/opisno
                     
                  
                        Prednosti pravne osebe, ustanovljene v skladu z zakonodajo EU, v primerjavi s pravnimi osebami, ustanovljenimi v skladu z mednarodnim ali nacionalnim pravom
                     
                     
                        Opisno
                     
                  
                        Poenostavitev, uvedena z instrumentom
                     
                     
                        Povprečno trajanje ustanovitve EZTS (faza 1: do predložitve osnutka konvencije) pred spremembo te uredbe in po njej
                     
                     
                        Meseci
                     
                  
                        Povprečno trajanje ustanovitve EZTS (faza 2: od predložitve osnutka konvencije do končne odobritve) pred spremembo te uredbe in po njej
                     
                     
                        Meseci
                     
                  
                        Število odobritev s tiho odobritvijo nacionalnih organov, ki niso organi države članice, v kateri je registriran sedež EZTS
                     
                     
                        Število (in opisno)
                     
                  
               (1)  Npr. združenje za sodelovanje evropskih regij (Svet Evrope); evroregije, evrookrožja; Zweckverband (nemško pravo), consorcio (špansko pravo), groupement local de coopération transfrontalière (franscosko pravo).
            
               (2)  „Lastno osebje“ v nasprotju z osebjem, ki ga delegirajo člani EZTS.
            
               (3)  Odstotek na podlagi števila članov osebja, brez upoštevanja ekvivalentov polnega delovnega časa.